<classify> HALMASHAURI ya Manispaa ya Kigamboni inatarajiwa kuendelea kulipa fidia kwa wananchi wa Gezaulole iliyopo Kata ya Somangila katika Mwaka huu mpya wa bajeti ili kuondokana na malalamiko ya baadhi ya wananchi wa kata hiyo kuhusiana na malipo hayo.Hayo yamebainishwa Kaimu Mkurugenzi wa Manispaa hiyo Charles Lawiso katika kikao cha Baraza la Madiwani la halmashauri hiyo kililofanyika leo ambapo pamoja na mambo mengine lilipongezwa kwa ufanisi mzuri katika kuiletea maendeleo manispaa hiyo.Hatua imefuatia swali lililoulizwa na Diwani wa Kata ya Somangila Fransis Masanja aliyetaka kufahamu ni lini wananchi hayo watalipwa fidia zao hatua iliyotokana na maeneo yao kuchukuliwa kwa ajili ya mradi wa upimaji viwanja miaka miwili iliyopita.Akijibu swali hiyo Kaimu Mkurugenzi huyo alisema kimsingi manispaa hiyo imekuwa ikilipa fidia hizo kwa wananchi hao kila mwaka kwa kadri ambavyo fedha zimekuwa zikipatikana, ambapo kwa mwaka huu malipo hayo yataanza kutolewa wakati wowote ikiwa ni baada ya mwaka mpya wa fedha kuanza.Taratibu kwa ajili ya ulipaji wa fidia hizo zinaendelea, kilichochelewesha hatua hiyo ni kuanza kwa mpango husika unaohusiana na mwaka huu wa fedha, ila kila kitu kipo sawa matarajio yetu wananachi hao watalipwa fedha zao alisema Masanja.Katika hatua nyingine Manispaa hiyo imesema changamoto ya kukosekana kwa huduma ya choo katika Shule ya Sekondari Kisota inatarajiwa kutatuliwa hivi karibuni mara baada ya muda uliotolewa kwa mkandarasi aliyepewa kazi ya ujenzi wa choo hicho kuisha.Kaimu Mhandisi wa Manispaa ya Kigamboni Paskazia Tibalinda alisema matarajio ya kukamilika rasmi kwa moja ya chemba ya choo hicho yanatarajiwa kujulikana jumatano ijayo, lakini kwa wakati huu tayari manispaa hiyo imetoa ruhusa kwa uongozi wa shule hiyo kuanza kukitumia choo hicho.Alisema uamuzi uliochukuliwa na Manispaa hiyo ni kumtaka Mkandarasi husika kuhakikisha anakamilisha kazi hiyo hadi Jumatano vinginevyo manispaa itafanya kwa fedha zake kisha kumakata mkandarasi hiyo katika fedha walizokubaliana katika mkataba.Kwa sasa wanafunzi wa Sekondari hiyo wanalazimika kwenda kujisaidia katika choo kilichopo shule ya Sekondari ya Abdu Jumbe, inayopakana na sekondari hiyo ya Kisota.Aidha kwa upande wake Meya wa Manispaa hiyo ya Kigamboni Mabadi Hoja alisema ulipaji wa fidia hizo unapaswa kuhakarakishwa ili kutoa fursa kwa wananchi hao kufanya shughuli zao za kimaendeleo.Alisema malipo ya wananchi hao yamekuwa ya muda mrefu kabla ya kutengenishwa kwa manispaa hiyo kutoka manispaa ya Temeke hivyo ni vyema Ofisi ya Mkurugenzi ikalisimamia suala hilo liweze kumalizika  <topic>: kitaifa 